# Hea koostööpartner!

Tervise- ja Heaolu Infosüsteemide Keskus teeb Teile käesolevaga ettepaneku esitada pakkumus riigihankes „RocketChat litsentsid 2024“.

# Üldised nõuded

* 1. Teenuse sisu ja osutamise tingimused on kirjeldatud pakkumuskutses ja tehnilises kirjelduses (hankelepingu lisa 1).
	2. Pakkumuse esitamisega kinnitab pakkuja, et
		1. nõustub kõigi hanke alusdokumentides kirjeldatud tingimustega ja kohustub teostama hangitava töö hankija poolt kirjeldatud tingimustel. Alternatiivsete pakkumuste esitamine ei ole lubatav;
		2. tal on hankelepingu täitmiseks vajalikud intellektuaalse omandi õigused;
		3. pakkumus on jõus minimaalselt 90 kalendripäeva alates pakkumuste esitamise tähtajast;
		4. tema osas puuduvad RHS § 95 lg 1 sätestatud kõrvaldamise alused. Kui hankijale saavad sellised kõrvaldamise alused teatavaks, on hankijal õigus pakkuja menetlusest kõrvaldada ja sellise pakkujaga hankelepingut mitte sõlmida.
	3. Vajadusel märgib pakkuja, milline osa pakkumusest on tema ärisaladus. Kui pakkuja ei ole ärisaladust määranud, eeldab hankija, et pakkumuses ärisaladust ei sisaldu.
	4. Vastavalt vajadusele võib hankija alustada pakkujaga läbirääkimisi, teatades pakkujale läbirääkimiste aja ja läbiviimise korra. Pakkuja võib ettepanekud läbirääkimisteks esitada ka pakkumuse osana.
		1. Läbirääkimiste objektiks on:
			1. tingimused, mille hankija on jätnud RHAD-sse lisamata;
			2. sõlmitava lepingu tingimused;
			3. pakkumuse maksumus.
		2. Läbirääkimisi võib pidada nii suuliselt kui kirjalikult ning vajadusel mitmes etapis. Suulised läbirääkimised protokollitakse.
		3. Pärast läbirääkimiste toimumist esitab pakkuja vajadusel täpsustatud lõpliku pakkumuse. Täpsustatud pakkumus esitatakse e-posti teel läbirääkimistel kokku lepitud tähtajaks.
	5. Hankija avab pakkumuse pakkumuste esitamise tähtaja saabumise järel ja kontrollib esmalt pakkumuse vastavust ja seejärel hindab vastavat pakkumust, tunnistades edukaks ühe hindamise tulemusena edukaima pakkuja.

# Vastavustingimused

* 1. Pakkumus tunnistatakse vastavaks, kui see on kooskõlas kõikide hankedokumentides esitatud tingimustega.
	2. Hankija võib pakkujalt vastavuse tuvastamiseks küsida pakkumuse kohta täiendavaud selgitusi, millele pakkuja kohustub hiljemalt 3 tööpäeva jooksul vastama.
	3. Hankija võib vastavaks tunnistada pakkumuse, milles ei esine olulisi sisulisi kõrvalekaldumisi hankedokumentides esitatud tingimustest.
	4. **Pakkumuse osana tuleb esitada:**
		1. täidetud maksumusvorm (pakkumuskutse lisa 1);
		2. lepingusse lisatavate kontaktide nimekiri ja allkirjastaja informatsioon.

# Pakkumuse hindamine

* 1. Hankija hindab vastavaks tunnistatud pakkumust.
	2. Edukaks tunnistatakse ja hankeleping sõlmitakse majanduslikult soodsaima pakkumuse esitajaga. Kui pakkumuse esitab vaid üks pakkuja, siis hinnatakse vastvataks tunnistatud pakkumust automaatselt maksimumpunktidega.
	3. Hindamise kriteeriumiks on pakkumuse kogumaksumus ning hinnatakse järgmsielt: madalaima maksumusega pakkumusele antakse maksimaalne arv, s.o 100 punkti, teistele pakkumustele antakse punkte proportsionaalselt vähem ja arvutatakse valemiga „madalaim väärtus" / "pakkumuse väärtus" \* "osakaal".
	4. Maksumus esitatakse täpsusega kaks kohta peale koma, keelatud on esitada negatiivse väärtuse või 0-hinnaga pakkumusi ning maksumus ei tohi olla eksitav. Esitatud maksumus peab sisaldama kõiki hankijale kaasnevaid kulutusi

# Pakkumuste tagasi lükkamine ja menetluse kehtetuks tunnistamine

* 1. Hankija lükkab tagasi ja jätab hindamata pakkumuse(d):
		1. mis ei vasta hankedokumentides esitatud ühele või mitmele tingimusele või pakkumusest või selgitustest ei ole võimalik üheselt tuvastada pakkumuse vastavust või pakkuja on esitanud tõele mittevastavaid andmeid;
		2. mis ei ole esitatud tähtaegselt.
	2. Hankija võib põhjendatud vajadusel omal algatusel hankemenetluse kehtetuks tunnistada. Põhjendatud vajaduseks võib olla eelkõige, kuid mitte ainult:
		1. vajadus lepingu eset olulisel määral muuta;
		2. menetluse läbiviimise aluseks olevad tingimused on oluliselt muutunud ja seetõttu osutub lepingu sõlmimine mittevajalikuks või võimatuks;
		3. menetluses ilmnenud ebakõlasid ei ole võimalik kõrvaldada ega menetlust seetõttu ka õiguspäraselt lõpule viia.

# Pakkumuse esitamine

* 1. **Pakkumuse esitamise tähtaeg on 21.03.2024 kell 12:00**.
	2. Pakkumuse palume esitada eesti keeles e-posti aadressile **hanked@tehik.ee**.
	3. Hanke alusdokumentide, hankelepingu projekti ja nendega seonduva lisainfo saamiseks palume pöörduda enne pakkumuste esitamise tähtaega Tervise ja Heaolu Infosüsteemide Keskuse poole aadressil **hanked@tehik.ee****.**

# Pakkumuskutse lisad

**Lisa 1**

**Maksumusvorm**

|  |  |  |
| --- | --- | --- |
| **Teenus** | **Maksumus EUR km-ta** | **Maksumus EUR km-ga** |
| RocketChat Enterprise versioon; Kasutajate arv: 600 tk, periood: 12 kuud |  |  |

**Lepingusse lisatavate kontaktide nimekiri ja allkirjastaja informatsioon:**